آمریکا دیش ایشلری ناظری مایک پومپئو، قوزئی کوره یه ائتدیگی رسمی سفری باشا چاتدیریب.
پومپئو، نوکلئر سیلاحسیزلانما گؤروشمه‌لرینده قوزئی کوره‌دن طلب ائتدیک‌لری‌نین عدالت‌لی اولدوغونو بیلدیریب.
ژاپونون باشکندی توکیودا گونئی کوره‌لی و ژاپون همکارلاری کانق کیونگ-وها و تارو قونو ایله بیر آرایا گلن پومپئو، قوزئی کوره خاریجی ایشلر ناظیرلیگی‌نین "تام، ثبوت ائده و گئری دؤنوشو اولمایان" نوکلئر سیلاحسیزلانما اوچون "تک طرف‌لی و قانگستر کیمی" طلب ائدیلدیگی یورومونا دا جواب وئردی.
پومپئو، کئچیریلن مطبوعات کونفرانسیندا،
اگر بو طلب‌لر قانگسترلیک ایسه دونیا بیر قانگستر دئمک‌دیر. چونکی بیرلشمیش میللتلر امنیت شوراسیندا رای بیرلیگی ایله قبول اولونموش بیر قرار موجود." ایفاده‌سینی ایستیفاده ائتدی.
توکیوداکی گؤروشمه ده گونئی کوره‌لی و ژاپون همکارلارینا قوزئی کوره سفری‌نین نتیجه‌سی باره‌ده معلومات وئرن پومپئو، پیونگ یانگ داکی دانیشیق‌لارینی "وئریملی" کیمی دگرلندیلدی.
پومپئو، چوخ گؤزلنیلن نوکلئر سیلاحسیزلانما تقویمی اوچون گؤرولمه‌سی لازیم اولان ایشلرین اولدوغونو قئید ائده‌رک،
نیهای، تام معنادا ثبوت ائدن نوکلئر سیلاحسیزلانما قدر تحریملر داوام ائده‌جک." دئدی.
پومپئو، گؤروشمه‌لرده قئید ائدیله‌جک ترققی‌نین تک باشینا تحریملرین بوشالدیلماسینا سبب گؤسترمدیگینی سؤزلرینه علاوه ائدیب.
آنجاق، پومپئونون سفرینی باشا وورماسی‌نین آردین‌دان قوزئی کوره خاریجی ایشلر ناظیرلیگین‌دن بیر مسئول، پومپئو ایله کئچیریلن گؤروشمه اوچون تأسف وئریجی یورومونو ائدیب.
مسئول، قوزئی کوره خبر آژانسی KCNA-یا وئردیگی آچیقلامادا،
آمریکان طرفی‌نین قوزئی کوره ایله آمریکا آراسینداکی ایجلاسین روحونا اویغون اولا‌راق قارشی‌لیق‌لی اعتیمادی آرتیرماغا یاردیمچی اولا‌جاق وئریملی تکلیف‌لرله گلمه‌سی گؤزله ییردیک. بیز ده بونا قارشی‌لیق تکلیف‌لر وئرمه نیتیندیدیک. آنجاق آمریکا طرفی‌نین تام، دوغرونانابیلیر و گئری یه دؤنمز نوکلئر سیلاهلانما (CVID) آدی آلتیندا گتیردیگی تک طرف‌لی و هده لییجی طرزده تکلیف‌لرین هئچ ده ایجلاس روحونا اویغون اولماماسی خیال قیریق‌لیغینا یول آچدی." ایفاده‌سینی ایستیفاده ائتدی.
قوزئی کوره خاریجی ایشلر ناظیرلیگی‌نین رسمی‌سی، نوکلئر سیلاحسیزلانما اوچون "مرحله‌لی" و "هم زامان‌لی" بیر موناسیبتین منیمسمه‌سی لازیم اولدوغونو وورغولاییب.
آمریکا خاریجی ایشلر ناظیری پومپئو، پیونگ یانگ سفرینده قوزئی کوره خاریجی ایشلر ناظیری ری یونگ-هو و قوزئی کوره کومونیست پارتیسی مرکزی کومیته‌سی‌ باشقان یاردیمچیسی کیم یونگ-چول بیر آرایا گلمیشدی.
